ระเบียบกรุงเทพมหานครระเบียบกรุงเทพมหานครว่าด้วยเงินกองทุนหลักประกันสุขภาพพ.ศ. ๒๕๕๕ โดยที่เป็นการสมควรให้มีระเบียบกรุงเทพมหานครว่าด้วยเงินกองทุนหลักประกันสุขภาพอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๑๘ ข้อ๒๐ และข้อ ๒๑ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง วิธีการงบประมาณ (ฉบับที่ ๔)พ.ศ. ๒๕๕๕ ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยเงินกองทุนหลักประกันสุขภาพ พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่ง หรือประกาศอื่นใดในส่วนที่ได้กำหนดไว้แล้ว ในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้บริการสาธารณสุข หมายความว่าบริการด้านการแพทย์และสาธารณสุขซึ่งให้โดยตรงแก่บุคคลเพื่อการสร้างเสริมสุขภาพการป้องกันโรค การตรวจวินิจฉัยโรค การรักษาพยาบาลและการฟื้นฟูสมรรถภาพที่จำเป็นต่อสุขภาพและการดำรงชีวิต ทั้งนี้ให้รวมถึงการบริการการแพทย์แผนไทยและการแพทย์ทางเลือกตามกฎหมายว่าด้วยการประกอบโรคศิลปะสถานพยาบาล หมายความว่าโรงพยาบาล ศูนย์บริการสาธารณสุข สังกัดสำนักการแพทย์หรือสำนักอนามัยสำนัก หมายความว่าสำนักการแพทย์ หรือสำนักอนามัยค่าบริการ หมายความว่าเงินที่ผู้รับบริการจ่ายให้แก่สถานพยาบาลในการรับบริการสาธารณสุขแต่ละครั้งหน่วยบริการ หมายความว่าสถานบริการที่คณะกรรมการหลักประกันสุขภาพแห่งชาติกำหนดและสถานบริการที่ได้ขึ้นทะเบียนไว้ตามกฎหมายว่าด้วยหลักประกันสุขภาพแห่งชาติทั้งนี้ ให้หมายความรวมถึงสถานบริการหรือหน่วยบริการที่คณะกรรมการหลักประกันสุขภาพกรุงเทพมหานครกำหนดหรือเห็นชอบด้วยบุคลากร หมายความว่าผู้ที่ปฏิบัติงานให้กับสถานพยาบาลค่าใช้จ่ายเพื่อบริการสาธารณสุข หมายความว่า ค่าใช้จ่ายต่าง ๆที่เกิดขึ้นจากการให้บริการสาธารณสุขของสถานพยาบาล และหน่วยบริการ ได้แก่(๑) ค่าเสริมสร้างสุขภาพ และป้องกันโรค(๒) ค่าตรวจวินิจฉัยโรค(๓) ค่าตรวจและรับฝากครรภ์(๔) ค่าบำบัดและบริการทางการแพทย์(๕) ค่ายา ค่าเวชภัณฑ์ ค่าอวัยวะเทียม และค่าอุปกรณ์ทางการแพทย์(๖) ค่าทำคลอด(๗) ค่ากินอยู่ในสถานพยาบาล(๘) ค่าบริบาลทารกแรกเกิด(๙) ค่ารถพยาบาลหรือค่าพาหนะรับส่งผู้ป่วย(๑๐) ค่าพาหนะรับส่งผู้ทุพพลภาพ(๑๑) ค่าฟื้นฟูสมรรถภาพร่างกาย และจิตใจ(๑๒) ค่าตอบแทนสำหรับบุคลากร(๑๓)ค่าใช้จ่ายเกี่ยวกับกิจกรรมเพื่อการพัฒนาสถานพยาบาลและการพัฒนาคุณภาพของการให้บริการ(๑๔) ค่าใช้จ่ายเกี่ยวกับกิจกรรมที่จำเป็นในการจัดบริการทางการแพทย์และสาธารณสุข(๑๕) ค่าใช้จ่ายอื่นตามที่สถานพยาบาลหรือสำนักเห็นสมควร(๑๖) ค่าใช้จ่ายอื่นตามกฎหมายว่าด้วยหลักประกันสุขภาพแห่งชาติข้อ ๕ เงินกองทุนหลักประกันสุขภาพของสำนักประกอบด้วย(๑) เงินสมทบที่สถานพยาบาลหักเงินกองทุนหลักประกันสุขภาพของสถานพยาบาลจำนวนหนึ่งส่งสมทบเป็นเงินกองทุนหลักประกันสุขภาพของสำนักตามหลักเกณฑ์และอัตราที่คณะกรรมการหลักประกันสุขภาพกรุงเทพมหานครกำหนด(๒)เงินที่ได้รับจากการจัดสรรของสำนักงานหลักประกันสุขภาพแห่งชาติให้เป็นค่าใช้จ่ายเพื่อบริการสาธารณสุข(๓)เงินรายรับที่สำนักงานหลักประกันสุขภาพแห่งชาติจ่ายให้เป็นค่าบริการสาธารณสุข(๔) ดอกผลหรือประโยชน์ที่เกิดจากเงินหรือทรัพย์สินของกองทุนนี้(๕) เงินหรือทรัพย์สินที่มีผู้บริจาคหรือมอบให้กองทุน(๖) เงินหรือทรัพย์สินที่กองทุนได้รับมาในกิจการของกองทุน(๗) เงินสมทบอื่น ๆข้อ ๖ เงินกองทุนหลักประกันสุขภาพของสถานพยาบาลประกอบด้วย(๑)เงินที่ได้รับจากการจัดสรรของสำนักงานหลักประกันสุขภาพแห่งชาติให้เป็นค่าใช้จ่ายเพื่อบริการสาธารณสุข(๒)เงินรายรับที่ผู้รับบริการจ่ายให้แก่สถานพยาบาลในการรับบริการสาธารณสุขแต่ละครั้งตามกฎหมายว่าด้วยหลักประกันสุขภาพแห่งชาติ(๓) เงินรายรับที่หน่วยบริการอื่นจ่ายให้เป็นค่าบริการสาธารณสุข(๔)เงินรายรับที่สำนักงานหลักประกันสุขภาพแห่งชาติจ่ายให้เป็นค่าบริการสาธารณสุข(๕) เงินที่สถานพยาบาลได้รับจากการดำเนินการให้บริการสาธารณสุขตามกฎหมายว่าด้วยหลักประกันสุขภาพแห่งชาติ(๖) ดอกผลหรือประโยชน์ที่เกิดจากเงินหรือทรัพย์สินของกองทุนนี้(๗) เงินหรือทรัพย์สินที่มีผู้บริจาคหรือมอบให้กองทุน(๘) เงินหรือทรัพย์สินที่กองทุนได้รับมาในกิจการของกองทุน(๙) เงินสมทบอื่น ๆข้อ ๗ รายจ่ายต่อไปนี้ห้ามจ่ายจากเงินกองทุนหลักประกันสุขภาพของสถานพยาบาล(๑) รายจ่ายเป็นเงินยืมเว้นแต่เป็นการยืมเพื่อใช้ในกิจการของสถานพยาบาลหรือสำนัก(๒) รายจ่ายในลักษณะบำเหน็จ บำนาญ เงินสวัสดิการและเงินสงเคราะห์อื่น ๆข้อ ๘ ให้กำหนดวงเงินในการเก็บรักษาเงินกองทุนหลักประกันสุขภาพของสถานพยาบาลหรือสำนักไว้ดังนี้(๑) สถานพยาบาลให้เก็บรักษาเงินไว้ได้ไม่เกิน ๕๐,๐๐๐ บาท(๒) หน่วยการคลังของสำนักให้เก็บรักษาเงินไว้ได้ไม่เกิน ๕๐,๐๐๐ บาทเงินกองทุนหลักประกันสุขภาพของสถานพยาบาลหรือสำนักที่เกินให้นำฝากธนาคารตามที่ผู้ว่าราชการกรุงเทพมหานครกำหนดการรับเงิน การเบิกจ่ายเงิน การเก็บรักษาเงิน การนำส่งเงินการตรวจเงิน การพัสดุ การสั่งก่อหนี้ และการสั่งจ่ายเงินให้ดำเนินการตามข้อบัญญัติ กฎ ข้อบังคับ ระเบียบหรือคำสั่งที่กรุงเทพมหานครใช้บังคับข้อ ๙ ให้มีคณะกรรมการหลักประกันสุขภาพกรุงเทพมหานครซึ่งผู้ว่าราชการกรุงเทพมหานครแต่งตั้ง ประกอบด้วย(๑)รองผู้ว่าราชการกรุงเทพมหานครสั่งราชการ กรรมการที่ปรึกษาสำนักการแพทย์และสำนักอนามัย(๒) รองปลัดกรุงเทพมหานครสั่งราชการ ประธานกรรมการสำนักการแพทย์และสำนักอนามัย(๓) ผู้อำนวยการสำนักการแพทย์ รองประธานกรรมการ(๔) ผู้อำนวยการสำนักอนามัย รองประธานกรรมการ(๕)ผู้อำนวยการสำนักงบประมาณกรุงเทพมหานคร กรรมการ(๖)ผู้อำนวยการสำนักยุทธศาสตร์และประเมินผล กรรมการ(๗) ผู้อำนวยการสำนักการคลัง กรรมการ(๘) ผู้อำนวยการสำนักงานกฎหมายและคดี กรรมการ(๙) ผู้ทรงคุณวุฒิด้านการบริหาร ๑ คน กรรมการ(๑๐) ผู้ทรงคุณวุฒิด้านเศรษฐศาสตร์หรือ กรรมการการเงินการคลัง ๑ คน(๑๑)ผู้ทรงคุณวุฒิด้านการแพทย์และสาธารณสุข ๑ คน กรรมการ(๑๒)รองผู้อำนวยการสำนักอนามัยที่รับผิดชอบงาน กรรมการหลักประกันสุขภาพ(๑๓)รองผู้อำนวยการสำนักการแพทย์ที่รับผิดชอบงาน กรรมการและเลขานุการหลักประกันสุขภาพ(๑๔) เลขานุการสำนักการแพทย์ กรรมการและผู้ช่วย เลขานุการ(๑๕) เลขานุการสำนักอนามัย กรรมการและผู้ช่วย เลขานุการให้คณะกรรมการหลักประกันสุขภาพกรุงเทพมหานครมีอำนาจหน้าที่ดังต่อไปนี้(๑) กำหนดแนวทางและนโยบายการบริหารเงินกองทุนหลักประกันสุขภาพและแผนงานด้านหลักประกันสุขภาพของกรุงเทพมหานครให้สอดคล้องกับแผนสาธารณสุขแห่งชาติและของกรุงเทพมหานคร(๒) กำหนดหลักเกณฑ์ วิธีการและอัตราในการจ่ายเงินเป็นค่าใช้จ่ายเพื่อบริการสาธารณสุข(๓) กำหนดหลักเกณฑ์และอัตราในการจ่ายเงินสมทบเป็นเงินกองทุนหลักประกันสุขภาพของสำนัก(๔) กำหนดหลักเกณฑ์วิธีการและอัตราในการจ่ายเงินช่วยเหลือเบื้องต้นในกรณีที่ผู้รับบริการได้รับความเสียหายที่เกิดขึ้นจากการรักษาพยาบาลโดยหาผู้กระทำผิดมิได้หรือหาผู้กระทำผิดได้แต่ผู้รับบริการไม่ได้รับค่าเสียหายภายในระยะเวลาอันสมควร(๕) พิจารณาให้ความเห็นชอบการกำหนดหลักเกณฑ์วิธีการและอัตราค่าตอบแทนสำหรับบุคลากรตามที่คณะกรรมการหลักประกันสุขภาพสถานพยาบาลเสนอ(๖) กำหนดหรือพิจารณาให้ความเห็นชอบการเป็นหน่วยบริการตามระเบียบนี้(๗) พิจารณาให้ความเห็นชอบการกำหนดจำนวนบุคลากรที่จะปฏิบัติงานตามระเบียบนี้ตามที่สำนักและคณะกรรมการหลักประกันสุขภาพสถานพยาบาลเสนอ(๘)แต่งตั้งคณะอนุกรรมการหรือบุคคลเพื่อให้ปฏิบัติหน้าที่ตามระเบียบนี้หรือตามที่คณะกรรมการมอบหมาย(๙) กำหนดกรอบแนวทางการบริหารจัดการในภารกิจหลักของงานหลักประกันสุขภาพที่อยู่นอกเหนือหน้าที่ของสถานพยาบาล(๑๐) ปฏิบัติหน้าที่อื่นตามกฎหมายว่าด้วยหลักประกันสุขภาพแห่งชาติและตามระเบียบนี้ข้อ ๑๐ กรรมการผู้ทรงคุณวุฒิตามข้อ ๙ ให้มีวาระการดำรงตำแหน่ง ๓ ปีนับแต่วันที่ได้รับการแต่งตั้งนอกจากการพ้นตำแหน่งตามวาระตามวรรคหนึ่งแล้ว กรรมการผู้ทรงคุณวุฒิพ้นจากตำแหน่งเมื่อ(๑) ตาย(๒) ลาออก(๓) เป็นบุคคลล้มละลาย(๔) เป็นคนไร้ความสามารถหรือคนเสมือนไร้ความสามารถ(๕) ได้รับโทษจำคุกโดยคำพิพากษาถึงที่สุดให้จำคุกเว้นแต่โทษสำหรับความผิดที่ได้กระทำโดยประมาทหรือความผิดลหุโทษ(๖) ผู้ว่าราชการกรุงเทพมหานครเห็นควรให้พ้นจากตำแหน่งข้อ ๑๑ กรรมการผู้ทรงคุณวุฒิต้องมีคุณสมบัติและไม่มีลักษณะต้องห้ามดังต่อไปนี้(๑) มีสัญชาติไทย(๒) มีอายุไม่ต่ำกว่า ๓๕ ปีบริบูรณ์ ไม่เกิน ๗๐ ปีบริบูรณ์(๓) ไม่เป็นผู้ดำรงตำแหน่งทางการเมือง สมาชิกรัฐสภา สมาชิกสภาท้องถิ่นหรือผู้บริหารท้องถิ่นรวมทั้งต้องไม่เป็นเจ้าหน้าที่หรือผู้มีตำแหน่งใด ๆ ในพรรคการเมือง(๔) เป็นผู้มีความรู้ความเชี่ยวชาญเป็นที่ยอมรับในด้านการบริหารด้านเศรษฐศาสตร์หรือการเงินการคลัง หรือด้านการแพทย์และสาธารณสุข(๕) เป็นหรือเคยเป็นข้าราชการบริหารระดับสูงขึ้นไปหรือเทียบเท่าหรือเป็นพนักงานจากสถาบันการศึกษาหรือเป็นผู้บริหารจากภาคเอกชนที่มีความรู้ความเชี่ยวชาญเป็นที่ยอมรับของสังคมข้อ ๑๒ ให้มีคณะกรรมการหลักประกันสุขภาพสถานพยาบาลซึ่งผู้ว่าราชการกรุงเทพมหานครแต่งตั้งดังนี้(๑) คณะกรรมการหลักประกันสุขภาพสถานพยาบาล สำนักการแพทย์ ประกอบด้วย(๑.๑) ผู้อำนวยการสำนักการแพทย์หรือ กรรมการที่ปรึกษารองผู้อำนวยการสำนักการแพทย์ที่ได้รับมอบหมาย(๑.๒) ผู้อำนวยการสถานพยาบาล ประธานกรรมการ(๑.๓) รองผู้อำนวยการหรือ กรรมการผู้ช่วยผู้อำนวยการสถานพยาบาล(๑.๔) หัวหน้าฝ่าย หัวหน้ากลุ่มงาน กรรมการหัวหน้าภาควิชาหรือผู้แทนที่ผู้อำนวยการสถานพยาบาลคัดเลือกจำนวนไม่เกิน ๗ คน(๑.๕)หัวหน้าศูนย์ประกันสุขภาพสถานพยาบาล กรรมการและเลขานุการ(๑.๖) หัวหน้าฝ่ายงบประมาณ การเงินและบัญชี กรรมการและผู้ช่วยเลขานุการกรณีที่สถานพยาบาลไม่มีฝ่ายงบประมาณการเงิน และบัญชี ให้หัวหน้าฝ่ายบริหารงานทั่วไปเป็นกรรมการและผู้ช่วยเลขานุการ(๒)คณะกรรมการหลักประกันสุขภาพสถานพยาบาล สำนักอนามัย ประกอบด้วย(๒.๑)ผู้อำนวยการสำนักอนามัยหรือ กรรมการที่ปรึกษารองผู้อำนวยการสำนักอนามัยที่ได้รับมอบหมาย(๒.๒)ผู้อำนวยการศูนย์บริการสาธารณสุข ประธานกรรมการ(๒.๓)ทันตแพทย์หัวหน้าคลินิกทันตกรรม กรรมการ(๒.๔) เภสัชกร กรรมการ(๒.๕) นักสังคมสงเคราะห์ กรรมการ(๒.๖)พยาบาลวิชาชีพผู้ทำหน้าที่หัวหน้าพยาบาล กรรมการและเลขานุการ(๒.๗)ข้าราชการด้านการเงินและบัญชีผู้ซึ่ง กรรมการและผู้อำนวยการศูนย์บริการสาธารณสุขมอบหมาย ผู้ช่วยเลขานุการให้คณะกรรมการหลักประกันสุขภาพสถานพยาบาล มีอำนาจหน้าที่ดังนี้(๑) จัดทำแผนงานแผนดำเนินการงานหลักประกันสุขภาพให้สอดคล้องกับแนวทางนโยบายที่คณะกรรมการหลักประกันสุขภาพกรุงเทพมหานครกำหนด(๒) กำหนดหลักเกณฑ์ วิธีการ และอัตราค่าตอบแทนสำหรับบุคลากรภายใต้กรอบที่คณะกรรมการหลักประกันสุขภาพกรุงเทพมหานครกำหนด(๓) กำหนดจำนวนบุคลากรที่จะปฏิบัติงานตามระเบียบนี้โดยความเห็นชอบของคณะกรรมการหลักประกันสุขภาพกรุงเทพมหานคร(๔) ปฏิบัติหน้าที่อื่นตามที่คณะกรรมการหลักประกันสุขภาพกรุงเทพมหานครมอบหมาย(๕)ปฏิบัติหน้าที่อื่นตามกฎหมายว่าด้วยหลักประกันสุขภาพแห่งชาติและตามระเบียบนี้ข้อ ๑๓ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมให้ประธานกรรมการเป็นประธานที่ประชุม ถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๔ ให้สถานพยาบาลและสำนักงานเลขานุการสำนักที่มีการจ่ายเงินตามระเบียบนี้จัดทำบัญชีการรับการจ่าย รวมทั้งสรรพบัญชี หรือทะเบียนอื่นใดเท่าที่จำเป็นและบรรดาเอกสารหลักฐานการใช้จ่ายเงินกองทุนหลักประกันสุขภาพจะต้องรวบรวมเก็บรักษาไว้ให้ครบถ้วนพร้อมที่จะให้ทำการตรวจสอบได้และให้รายงานการรับการจ่ายและยอดเงินคงเหลือให้ปลัดกรุงเทพมหานครทราบทุกหกเดือนและเมื่อสิ้นปีงบประมาณให้รายงานการจ่ายเงินประจำปีและยอดเงินคงเหลือให้ผู้ว่าราชการกรุงเทพมหานครทราบข้อ ๑๕ ในกรณีที่มีเหตุพิเศษสมควรปฏิบัติเป็นอย่างอื่นหรือที่มิได้กำหนดไว้ในระเบียบให้นำเสนอผู้ว่าราชการกรุงเทพมหานครสั่งการเป็นกรณีๆ ไปประกาศณ วันที่ ๒ พฤษภาคม พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๐ พฤษภาคม๒๕๕๕ณัฐพร/ผู้ตรวจ๑๐ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๕ ง/หน้า ๒๐/๓ พฤษภาคม ๒๕๕๕